ჯორჯ ბერნარდ შოუ

ჯორჯ ბერნარდ შოუ (; დ. 26 ივლისი, 1856, დუბლინი ― გ. 2 ნოემბერი, 1950, ეიოტსენტლორენსი) — ირლანდიელი დრამატურგი, კრიტიკოსი, პოლემიკოსი და პოლიტიკური მოღვაწე. ეკუთვნის სამოცზე მეტი პიესა, მათ შორის გამორჩეულია „პიგმალიონი“ (1913) და „წმინდა იოანა“ (1923). თავისი შემოქმედებით, რომელიც როგორც თანამედროვე სატირას, ასევე ისტორიულ ალეგორიას მოიცავდა, შოუ თაობის წამყვანი დრამატურგი გახდა. 1925 წელს გადაეცა ნობელის პრემია ლიტერატურაში. 

დაიბადა დუბლინში, 1976 წელს გადავიდა ლონდონში. 1880-იანი წლების შუა პერიოდში პატივცემული თეატრისა და მუსიკის კრიტიკოსის სახელი მოიპოვა. იგი ფაბიანელთა საზოგადოებას შეუერთდა და მისი ყველაზე გამოჩენილი პამფლეტერი გახდა. როგორც დრამატურგმა, პირველი წარმატება 1894 წელს მოიპოვა. იგი ჰენრიკ იბსენის ძლიერი გავლენის ქვეშ იმყოფებოდა და სურდა ინგლისურენოვან დრამატურგიაში ახალი რეალიზმი შემოეტა, იყენებდა რა თავის პიესებს, როგორც პოლიტიკური, სოციალური და რელიგიური იდეების გამავრცელებელ საშუალებას. 

შოუ გამოირჩეოდა თავისი საკამათო შეხედულებებით. იგი ემხრობოდა ევგენიკასა და ანბანის რეფორმას და ეწინააღმდეგებოდა ვაქცინაციასა და ორგანიზებულ რელიგიას. შოუ იზიარებდა არაპოპულარულ შეხედულებას, რომელიც პირველ მსოფლიო ომში ორივე მხარეს თანაბრად დამნაშავედ ცნობდა და მიუხედავად იმისა, რომ რესპუბლიკელი იყო, იგი გმობდა ომის შემდგომ პერიოდში დიდი ბრიტანეთის პოლიტიკას ირლანდიაში. 

1938 წელს შოუმ „პიგმალიონის“ ეკრანიზაციისთვის სცენარი დაწერა, რისთვისაც ოსკარის ჯილდო მოიპოვა. 

არაერთი კრიტიკოსისთვის ბრიტანელ დრამატურგებს შორის შექსპირის შემდეგ შოუ მეორე ადგილზე დგას. 

 შემოქმედება 

 ეშმაკის მოციქული, 1897
 პიგმალიონი, 1913

 ჯილდოები 
1925 — ნობელის პრემია ლიტერატურის დარგში
1938 — ოსკარი საუკეთესო ადაპტირებული სცენარისთვის

 რესურსები ინტერნეტში 
 შემოქმედება Lib.ge-ზე

 შენიშვნები 

სქოლიო

კატეგორია:ირლანდიელი პოეტები
კატეგორია:ირლანდიელი დრამატურგები
კატეგორია:დაბადებული 1856
კატეგორია:გარდაცვლილი 1950
კატეგორია:ბრიტანელი ნობელის პრემიის ლაურეატები
კატეგორია:XIX საუკუნის ბრიტანელი დრამატურგები
კატეგორია:XIX საუკუნის ირლანდიელი დრამატურგები
კატეგორია:XIX საუკუნის მამაკაცი მწერლები
კატეგორია:XX საუკუნის ბრიტანელი დრამატურგები
კატეგორია:XX საუკუნის ირლანდიელი დრამატურგები
კატეგორია:XX საუკუნის ბრიტანელი მამაკაცი მწერლები
კატეგორია:ბრიტანელი მამაკაცი დრამატურგები
კატეგორია:ბრიტანელი მუსიკის კრიტიკოსები
კატეგორია:ბრიტანელი სოციალისტები
კატეგორია:კლასიკური მუსიკის კრიტიკოსები
კატეგორია:ლიტერატურის სამეფო საზოგადოების წევრები
კატეგორია:ირლანდიელი მამაკაცი დრამატურგები
კატეგორია:ირლანდიელი ნობელის პრემიის ლაურეატები
კატეგორია:ირლანდიელი მუსიკის კრიტიკოსები
კატეგორია:ირლანდიელი სოციალისტები
კატეგორია:მოდერნისტული თეატრი
კატეგორია:ფაბიანური საზოგადოების წევრები
კატეგორია:ნობელის პრემიის ლაურეატები ანბანის მიხედვით
კატეგორია:მწერლები ანბანის მიხედვით